text: Tøjfirma får stor bøde
  01 november 2013 kl. 05.58
  Tøjfirmaet Vila får bøde på 1,6 mio. kr. for at tvinge forhandlerne til at tage høje priser.
  Vila er en del af Bestseller med hovedsæde i Brande.
  Vila har fået en bøde på 1,6 mio. kr., oplyser Konkurrence- og Forbrugerstyrelsen ifølge ritzau.
  Vila har tvunget tøjbutikkerne til at sætte priserne højt og ikke at sætte dem ned.
  Vila har forsyndet sig i mere end to et halvt år, både i tøjbutikker og i internetbutikker.
  